32000D0463
L 183/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 юли 2000 година
относно признаване по принцип на съответствието на досиетата, предадени за подробен преглед с оглед възможното включване на MKH 65 61 (propoxycarbazone-sodium) в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер С (2000) 2006)
(2000/463/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2000/10/ЕО на Комисията (2), и по-специално член 6, параграф 3 от нея,
като има предвид, че:
(1)
Директива 91/414/ЕИО (наричана по-нататък „директивата“) предвижда изготвянето на списък на Общността с активните вещества, за които се разрешава включване в продукти за растителна защита.
(2)
На 25 януари 2000 г. Bayer AG е представила на органите на Германия досие относно активното вещество MKH 65 61 (propoxycarbazone-sodium).
(3)
Посочените органи са информирали Комисията за резултатите от първия преглед на съответствието на досието с изискванията по отношение на предвидените в приложение II данни и информация и, в приложение III към директивата, най-малко за един съдържащ съответното активно вещество продукт за растителна защита. Впоследствие и в съответствие с член 6, параграф 2 заявителят е представил досието на Комисията и на останалите държави-членки.
(4)
Постоянният фитосанитарен комитет е сезиран за досието на MKH 65 61 (propoxycarbazone-sodium) на 10 март 2000 година.
(5)
Член 6, параграф 3 от директивата предвижда официално съответствие на всяко досие с изискванията, посочени в приложение II, и, най-малко за един съдържащ съответното активно вещество продукт за растителна защита, в приложение III към директивата, да бъде потвърдено на общностно равнище.
(6)
Това потвърждение е необходимо, за да се позволи подробен преглед на досието и държавите-членки да могат да дадат временно разрешение за съдържащи съответното активно вещество продукти за растителна защита, при спазване на изискванията, посочени в член 8, параграф 1 от директивата, и по-специално условието, свързано с извършването на подробна оценка на активното вещество и на продукта за растителна защита във връзка с изискванията на директивата.
(7)
Такова решение не засяга правото заявителят да бъде приканен да предостави допълнителни данни или информация, за да се изяснят някои точки в досието. Искането, отправено от докладващата държава-членка, за представяне на допълнителна информация, необходима за изясняване на досието, не пречи на посочения в съображение 9 фиксиран срок за представяне на доклада.
(8)
Между държавите-членки и Комисията има споразумение, че Германия ще извърши подробен преглед на досието на MKH 65 61 (propoxycarbazone-sodium).
(9)
Възможно най-скоро и най-късно до една година, считано от датата на публикуване на настоящото решение, Германия ще представи доклад за заключенията от прегледа, придружени от евентуални препоръки по включването или невключването на въпросното вещество и свързаните с тях условия.
(10)
Мерките, предвидени в настоящото решение, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следното досие отговаря по принцип на изискванията за предоставяне на информация, посочени в приложение II, и, най-малко за един продукт за растителна защита съдържащ съответното активно вещество, в приложение III към директивата, като се вземат под внимание предвижданите употреби:
досието, представено от Bayer AG на Комисията и на държавите-членки, с оглед включването на MKH 65 61 (propoxycarbazone-sodium) като активно вещество в приложение I към Директива 91/414/ЕИО, отнесено до Постоянния фитосанитарен комитет на 10 март 2000 г.
Член 2
Адресати на настоящото решение са държавите-членки.
Съставено в Брюксел на 17 юли 2000 година.